b'\n_START_ARTICLE_\nZakintas\n_START_PARAGRAPH_\nZakintas (gr. \xce\x96\xce\xac\xce\xba\xcf\x85\xce\xbd\xce\xb8\xce\xbf\xcf\x82, it. Zante)\xc2\xa0\xe2\x80\x93 tre\xc4\x8dia pagal dyd\xc4\xaf i\xc5\xa1 Jonijos sal\xc5\xb3 Graikijoje, kurios plotas 410\xc2\xa0km\xc2\xb2, o pakrant\xc4\x97 apie 123\xc2\xa0km ilgio. Saloje yra Zakinto nomas._NEWLINE_Sala pavadinta Zakinto, legendinio arkadijie\xc4\x8di\xc5\xb3 karaliaus Dardano s\xc5\xabnaus vardu. Pavadinimas, kaip visi su gal\xc5\xabne -nthos yra ikimik\xc4\x97ni\xc5\xa1kos kilm\xc4\x97s arba pelasg\xc5\xb3 kilm\xc4\x97s.\n_START_SECTION_\nKult\xc5\xabra\n_START_PARAGRAPH_\nSala turi senas muzikines tradicijas. Zakintas buvo operos ir operet\xc4\x97s Graikijoje pirmtakas, o muzika pad\xc4\x97jo nutiesti tiltus tarp kilming\xc5\xb3j\xc5\xb3 ir kit\xc5\xb3 \xc5\xbemoni\xc5\xb3. 1815\xc2\xa0m. Zakinte \xc4\xafkurta pirmoji Muzikos mokykla Graikijoje. Per pirm\xc4\x85sias olimpines \xc5\xbeaidynes At\xc4\x97nuose 1896 m. grojo Zakinto muzikin\xc4\x97 grup\xc4\x97. Tuo metu Zakinto kompozitoriai, pvz.: Domeneginis Kapnissis, Europoje tur\xc4\x97jo ger\xc4\x85 vard\xc4\x85. Nuo 2009\xc2\xa0m. Zakinte rengiamas d\xc5\xbeiazo festivalis (Zante Jazz Festival).\n_START_SECTION_\nIstorija\n_START_PARAGRAPH_\nArcheologiniai radiniai liudija, kad Zakintas apgyvendintas Neolito laikais. Buvo paeiliui valdomas spartie\xc4\x8di\xc5\xb3, makedonie\xc4\x8di\xc5\xb3, rom\xc4\x97n\xc5\xb3 ir bizantie\xc4\x8di\xc5\xb3. Pirmasis sal\xc4\x85 pamin\xc4\x97jo Homeras savo \xc5\xa1edevruose \xe2\x80\x9eIliada\xe2\x80\x9c ir \xe2\x80\x9eOdis\xc4\x97ja\xe2\x80\x9c, kur teig\xc4\x97, kad pirmieji salos gyventojai buvo Dardano s\xc5\xabnus Zakintas ir jo vyrai, atvyk\xc4\x99 1500\xe2\x80\x931600\xc2\xa0m. pr. m. e._NEWLINE_Po to sal\xc4\x85 u\xc5\xbegrob\xc4\x97 Kefalonijos karalius Arkeisijas, kitas u\xc5\xbekariautojas buvo Odis\xc4\x97jas i\xc5\xa1 Itak\xc4\x97s._NEWLINE_V\xc4\x97liau buvo sudaryta sutartis ir Zakintas tapo nepriklausoma demokratija, pirm\xc4\x85ja Helenistiniame laikotarpyje, kuri i\xc5\xa1silaik\xc4\x97 daugiau nei 650 met\xc5\xb3._NEWLINE_Zakintas su kitomis Jonijos salomis daugyb\xc4\x99 \xc5\xa1imtme\xc4\x8di\xc5\xb3 buvo valdomas Venecijos respublikos ir kit\xc5\xb3 Italijos kunigaik\xc5\xa1tys\xc4\x8di\xc5\xb3. Italai apsaugojo nuo osman\xc5\xb3, bet \xc4\xafsigal\xc4\x97jo feodalin\xc4\x97 oligarchija. Italijos kult\xc5\xabrin\xc4\x97 \xc4\xaftaka buvo labai didel\xc4\x97. Turtingieji si\xc5\xb3sdavo savo s\xc5\xabnus \xc4\xaf Italij\xc4\x85 mokytis. Geras pavyzdys yra Dionysios Solomos, Zakint\xc4\x99 gim\xc4\x99s graik\xc5\xb3 nacionalinis poetas. Ta\xc4\x8diau graik\xc5\xb3 sta\xc4\x8diatiki\xc5\xb3 tikyba ir graik\xc5\xb3 kalba i\xc5\xa1liko. Napoleono laikais sal\xc4\x85 buvo okupav\xc4\x99 pranc\xc5\xabzai, rusai, turkai ir britai, kurie j\xc4\x85 vald\xc4\x97 iki 1864\xc2\xa0m., kai ji buvo atiduota Graikijai, kad stabilizuot\xc5\xb3 naujo karaliaus Jurgio I vald\xc5\xbei\xc4\x85.\n_START_SECTION_\n1953\xc2\xa0m. \xc5\xbeem\xc4\x97s dreb\xc4\x97jimas\n_START_PARAGRAPH_\n\xe2\x80\x9eRojus \xc5\xbeem\xc4\x97je\xe2\x80\x9c patyr\xc4\x97 keturis stiprius \xc5\xbeem\xc4\x97s dreb\xc4\x97jimus 1953\xc2\xa0m. rugpj\xc5\xabt\xc4\xaf, kurie sunaikino salos infrastrukt\xc5\xabr\xc4\x85. Tre\xc4\x8diasis ir labiausiai griaunantis 7,3 bal\xc5\xb3 pagal Richterio skal\xc4\x99 \xc5\xbeem\xc4\x97s dreb\xc4\x97jimas \xc4\xafvyko rugpj\xc5\xab\xc4\x8dio 12 d. 11:24 vietiniu laiku. Jo epicentras buvo greta esan\xc4\x8dios Kefalonijos salos pietin\xc4\x97je dalyje ir toje saloje taip pat sugriov\xc4\x97 daugyb\xc4\x99 pastat\xc5\xb3. \xc5\xa0\xc4\xaf \xc5\xbeem\xc4\x97s dreb\xc4\x97jim\xc4\x85 pajuto visa Graikija. Tik trys pastatai stov\xc4\x97jo Zakinte po katastrofos: \xc5\xa0v. Dionizijaus katedra, Nacionalinis Bankas ir \xc5\xa0v. Nikolajaus ba\xc5\xbeny\xc4\x8dia. Keletas kit\xc5\xb3 pastat\xc5\xb3 iki galo nesugriuvo._NEWLINE_Pirmieji pagalb\xc4\x85 suteik\xc4\x97 Brit\xc5\xb3 karali\xc5\xa1kasis laivynas ir Izraelis. Per naci\xc5\xb3 okupacij\xc4\x85 Zakinto vyskupas Chyzostomas vokie\xc4\x8diams dav\xc4\x97 salos \xc5\xbeyd\xc5\xb3 s\xc4\x85ra\xc5\xa1\xc4\x85. Jame buvo tik dvi pavard\xc4\x97s: jo ir miesto mero. Pagalba at\xc4\x97jo su \xc5\xbeinia: \xe2\x80\x9eZakinto \xc5\xbeydai niekada neu\xc5\xbemir\xc5\xa1o mero ir j\xc5\xb3 mylimo vyskupo ir k\xc4\x85 jie d\xc4\x97l m\xc5\xabs\xc5\xb3 padar\xc4\x97\xe2\x80\x9c._NEWLINE_Sala buvo atstatyta pagal labai grie\xc5\xbetus antiseisminius reikalavimus ir po to kelet\xc4\x85 vidutini\xc5\xb3 ir stipri\xc5\xb3 \xc5\xbeem\xc4\x97s dreb\xc4\x97jim\xc5\xb3 atlaik\xc4\x97 su ma\xc5\xbeais nuostoliais.\n_START_SECTION_\n2006\xc2\xa0m. gaisras\n_START_PARAGRAPH_\n2006\xc2\xa0m. liepos 18 d. vakarin\xc4\x99 salos pus\xc4\x99 nusiaub\xc4\x97 mi\xc5\xa1k\xc5\xb3 gaisrai. Ugniagesiai su sraigtasparniais ir l\xc4\x97ktuvais atvyko i\xc5\xa1 \xc5\xbeemyno kovoti su ugnimi. Tik liepos 20 d. gaisras buvo u\xc5\xbegesintas, bet apylink\xc4\x97s buvo nusiaubtos.'